ΓΡΑΠΤΗ ΕΡΩΤΗΣΗ P-2417/01

υποβολή: Albert Maat (PPE-DE) προς την Επιτροπή

(3 Σεπτεμβρίου 2001)

Θέμα: Έλεγχοι για τον αφθώδη πυρετό στα βρετανικά σύνορα

Μολονότι η κρίση που συνδέεται με τον αφθώδη πυρετό συνεχίζει να εντείνεται στη Μεγάλη Βρετανία, κανένα μέτρο απολύμανσης κατά της επιζωοτίας αυτής δεν λαμβάνεται στα βρετανικά σύνορα, στους διεθνείς λιμένες και αερολιμένες, και άραπάρχει πραγματικός κίνδυνος μετάδοσης του αφθώδους πυρετού σε άλλες περιοχές της Ευρωπαϊκής Ένωσης.

Γιατί η Επιτροπή δεν αναλαμβάνει καμιά δράση, που θα μπορούσε ενδεχομένως να λάβει μορφή κυρώσεων, προκειμένου ναποχρεώνει τα κράτη μέλη να εφαρμόζουν τα κατάλληλα μέτρα,

Απάντηση του κ. Byrne Εξ ονόματος της Επιτροπής

(8 Οκτωβρίου 2001)

Η οδηγία 85/511/ΕΟΚ του Συμβουλίου, της 18ης Νοεμβρίου 1985, για τη θέσπιση κοινοτικών μέτρων για την καταπολέμηση του αφθώδους πυρετού(1) προβλέπει διατάξεις για την απολύμανση πιθανώς μολυσμένωνλικών και οχημάτων, προς εφαρμογή στις εκμεταλλεύσεις και στους χώρους όπου έχουν σημειωθεί κρούσματα της εν λόγω ασθένειας.

Σε ό,τι αφορά τα κρούσματα αφθώδους πυρετού στην Κοινότητα το 2001, έχουν θεσπιστεί συμπληρωματικές διατάξεις για την απολύμανση στο πλαίσιο πολλών αποφάσεων που εγκρίθηκαν από την Επιτροπή σύμφωνα με τη γνώμη των εμπειρογνωμόνων των κρατών μελών στο πλαίσιο της Μόνιμης Κτηνιατρικής Επιτροπής, που συνεδριάζει πολύ τακτικά για να εξετάσει την κατάσταση του αφθώδους πυρετού.

Σε ό,τι αφορά το Ηνωμένο Βασίλειο, προβλέπονται συμπληρωματικές διατάξεις για την απολύμανση, συμπεριλαμβανομένης της απολύμανσης των οδικών οχημάτων που εγκαταλείπουν το έδαφος του Ηνωμένου Βασιλείου, στην απόφαση 2001/356/ΕΚ της Επιτροπής, της 4ης Μαΐου 2001, για ορισμένα μέτρα προστασίας όσον αφορά τον αφθώδη πυρετό στο Ηνωμένο Βασίλειο και για την κατάργηση της απόφασης 2001/172/ΕΚ(2), που τροποποιήθηκε αρκετές φορές για να λάβειπόψη την εξέλιξη της κατάστασης.

Με στόχο την αξιολόγηση της δράσης των κρατών μελών σε σχέση με την εφαρμογή της σχετικής κοινοτικής νομοθεσίας, το Γραφείο Τροφίμων και Κτηνιατρικών Θεμάτων της Επιτροπής, κατά τους τελευταίους έξη μήνες, πραγματοποίησε πολλές αποστολές στο πλαίσιο των ελέγχων του αφθώδους πυρετού σε όλα τα κράτη μέλη όπου σημειώθηκαν κρούσματα, με ιδιαίτερη έμφαση στο Ηνωμένο Βασίλειο.

Κατά τις εν λόγω αποστολές σημειώθηκαν παραλείψεις στην εφαρμογή των κοινοτικών διατάξεων για τα μέτρα βιοασφάλειας, συμπεριλαμβανομένης της απολύμανσης, που αφορούν κρούσματα της ασθένειας και την κίνηση των οχημάτων μεταφοράς ζώων και ζωικών προϊόντων. Τα ενδιαφερόμενα κράτη μέλη κλήθηκαν να λάβουν τα απαιτούμενα διορθωτικά μέτρα και να ενημερώσουν σχετικά την Επιτροπή.

Δεδομένης της πολυπλοκότητας της κατάστασης σε ό,τι αφορά την ασθένεια στο Ηνωμένο Βασίλειο, οι επιθεωρήσεις της Επιτροπής επικεντρώθηκαν σε ελέγχους στις περιοχές όπου σημειώθηκαν κρούσματα της ασθένειας, καθώς και στους παράγοντες που συνεπάγονταιψηλό κίνδυνο διάδοσης της ασθένειας. Με τηνιοθέτηση προσέγγισης βασιζόμενης στον κίνδυνο, δόθηκε η δυνατότητα να εστιαστούν οι έλεγχοι με τον πλέον αποτελεσματικό τρόπο και να δοθεί μια σαφής εικόνα της κατάστασης της επιδημίας και της πιθανής της εξέλιξης. Το συγκεκριμένο θέμα της απολύμανσης των οχημάτων στα σημεία εξόδου από το Ηνωμένο Βασίλειο δεν έλαβε προτεραιότητα, καθώς άλλα θέματα κρίθηκαν ότι επικεντρώνονται σε πολύψηλότερους κινδύνους διάδοσης της ασθένειας.

Τα πρακτικά των συνεδριάσεων της Μόνιμης Κτηνιατρικής Επιτροπής και οι εκθέσεις των αποστολών του Γραφείου Τροφίμων και Κτηνιατρικών Θεμάτων διαβιβάζονται στο Κοινοβούλιο σύμφωνα με τις συνήθεις διαδικασίες.

Η Επιτροπή, στο τέλος της επιδημίας και λαμβάνονταςπόψη τα διορθωτικά μέτρα που έλαβαν τα κράτη μέλη, θα κρίνει εάν είναι απαραίτητο να ληφθούν περαιτέρω μέτρα σε σχέση με τις παραλείψεις που επισημάνθηκαν, σύμφωνα με τις σχετικές αρμοδιότητες και τα καθήκοντά της.

(1) ΕΕ L 315 της 26.11.1985.

(2) ΕΕ L 125 της 5.5.2001.